google/wiki40b huggingface dataset:
Práznovce

Dejiny obce

Stredné Ponitrie bolo osídlené už v strednom paleolite, v období neolitu sa v povodí rieky Nitra začali usadzovať rodové spoločenstvá roľníckej civilizácie. V katastri obce boli objavené sídliska volútovej a lengyelskej kultúry. Z obdobia prelomu letopočtov sa v obci našli laténsko-dácke nálezy dokazujúce spolužitie pôvodného obyvateľstva s Keltmi.
V stredoveku bolo územie podobne ako celé Ponitrie osídlené Slovanmi. Aj územie obce Práznovce patrilo pod sféru Nitrianskeho kniežatstva a následne po jeho dobytí aj pod správu Veľkej Moravy. Z tohto obdobia sa v lokalite Kostolec zachovali základy románskeho kostolíka. Prvé osídlenie na území obce sa podľa tradície nachádzalo práve v danej lokalite.
Najstaršia zmienka o obci pochádza z 12. storočia. Obec a jej miestna šľachta je nepriamo spomenutá v listine pápeža Lucia III. z roku 1183 v ktorej Práznovciam (Preznulch) resp. ich zemanom, potvrdil právo na vyberanie desiatku, ktoré im ostrihomský arcibiskup Lukáč okolo roku 1160 odňal a následne arcibiskup Mikuláš v roku 1181 vrátil. V listine z roku 1326 sa už priamo spomínajú „šľachtici z Práznoviec“, avšak stále bez uvedenia konkrétnych mien. Rod Práznovských/Práznovszkých pretrval do dnešných čias, jeho história sa už ale od neskoršieho obdobia s obcou nespája a i dobobé pramene sú skromnejšie.
Prvá zmienka o škole v Práznovciach pochádza z roku 1863, pričom v obci sa už pred tým nachádzala staršia rímskokatolícka ľudová škola. Nová škola bola vystavaná v roku 1928.
V roku 1997 sa v obci začala výstavba nového katolíckeho kostola, základný kameň pre nový kostol za svätený Panne Márii posvätil pápež Ján Pavol II. pri prvej návšteve Slovenska v Bratislave roku 1990. Obec patrí pod farnosť Bošany. V obci pôsobí kultúrny súbor Práznovanka.

Symboly obce

Symboly obce sú erb, vlajka a pečať, prípadne iné odvodené symboly.
Najstarší symbol obce sa zachoval v pečati obce z roku 1780. Ide o tri pšeničné klasy a strapec hrozna uprostred písmen P.

Erb obce

Erb sa skladá z modrého štítu a zo spodného okraja striedavo vyrastajúcich troch zlatých klasov a štyroch zlatých listov, povedľa ktorých vyrastajú dva zlaté strapce hrozna, ktoré symbolizujú poľnohospodárstvo a vinárstvo.

Vlajka obce

Vlajka pozostáva zo siedmich pozdĺžnych pruhov v striedavých farbách modrej a žltej, krajné modré pruhy sú dvojnásobne širšie ako vnútorné.

Pečať obce

Pečať je okrúhla, skladá sa z erbu obce a v polkruhu s kruhopisom Obec Práznovce v dolnej časti.
Échenoz-la-Méline

Poloha

Obec má rozlohu 8,09 km². Najvyšší bod je položený 447 m n. m. a najnižší bod 220 m n. m.

Obyvateľstvo

Počet obyvateľov obce je 3 054 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brethenay

Poloha

Obec má rozlohu 8,84 km². Najvyšší bod je položený 329 m n. m. a najnižší bod 242 m n. m.

Obyvateľstvo

Počet obyvateľov obce je 386 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lacourt-Saint-Pierre

Poloha

Obec má rozlohu 14,77 km². Najvyšší bod je položený 111 m n. m. a najnižší bod 81 m n. m.

Obyvateľstvo

Počet obyvateľov obce je 1 124 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Castex (Ariège)

Poloha

Obec má rozlohu 7,03 km². Najvyšší bod je položený 394 m n. m. a najnižší bod 248 m n. m.

Obyvateľstvo

Počet obyvateľov obce je 97 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Motocykel

Motocykel je dvojkolesový bezkoľajový dopravný prostriedok poháňaný motorom na dopravu jednej alebo dvoch za sebou sediacich osôb s motorom s obsahom viac ako 50 cm³. Kolesá sú umiestnené za sebou a pohonná jednotka (motor a prevodovka) najčastejšie medzi nimi. Vodič sedí na motocykli obkročmo a smer určuje riadidlami.
Motocykel je na svete veľmi obľúbený dopravný prostriedok, ktorému sa teší široké vekové zastúpenie.

Dejiny

Prvý parný motocykel vyrobili okolo roku 1869. Prvý motocykel poháňaný benzínom vyrobili Gottlieb Daimler a Wilhelm Maybach v roku 1885. A od roku 1886 došlo k zrýchlenému vývoju motocyklov na celom svete.
Od začiatku 20. storočia sa usporadúvajú motocyklové preteky. V roku 1949 bolo zakázané používanie špeciálnych palív a roku 1958 aerodynamický tvar kapotáží.
Charles Thomson Rees Wilson

Životopis

Na univerzite v Manchesteri vyštudoval zoológiu, botaniku a geológiu, na univerzite v Cambridgei potom fyziku a chémiu. Pracoval v Cavendishovom laboratóriu aj v observatóriu pre výskum Slnka. Roku 1925 sa stal profesorom fyziky na univerzite v Cambridgei.
Od roku 1895 sa venoval štúdiu atmosférickej elektriny. Po objave rádioaktivity sa zaoberal rádioaktivitou dážďa a snehu, čo ho doviedlo k výskumu kondenzácie pár. Jeho následný objav hmlovej komory v roku 1912 znamenal prielom do pozorovacích techník elementárnych častíc, takže stopy dráh týchto častíc šlo zviditeľniť a vyfotografovať. Na jeho počesť sa toto zariadenie podnes nazýva Wilsonova hmlová komora. 
Komora pomáha registrovať a pozorovať stopy dráh ionizovaných častíc a ich analýzou stanoviť hmotnosť, elektrický náboj a energiu častíc. V komore je udržovaná vrstva nasýtených pár kvapaliny, spravidla etanolu alebo propyletanolu. Jej princíp spočíva v tom, že ionizujúce častice vytvárajú pri svojom pohybe plynným prostredím komory ióny, ktoré sa stávajú kondenzačnými jadrami presýtených pár a tým sa zviditeľní. Pozorovateľ vidí v mieste preletu častice bielu hmlovú stopu. Neskôr Donald Glaser vytvoril ďalšiu úpravu tejto komory, tzv. bublinkovú komoru, v ktorej sa stopy častíc zobrazujú pomocou bubliniek v kvapaline.
Vzal si Jessie Fraserovú v roku 1908 a mali spolu 4 deti. Zomrel blízko Edinburghu v rodinnom kruhu.
Klínový vrch

Prístup

Na samotný vrchol nevedie žiadna turisticky značená cesta, ale obchádza ho modro značkovaný chodník vedúci od rázcestia značených ciest Předěl, okolo Paličníka a ďalej na rázcestie Na Písčinách, odkiaľ modrá značka pokračuje až na Smrk. Pri Paličníku odbočuje na vrchol asi pol kilometrový neznačkovaný chodník.
Gathemo

Poloha

Obec má rozlohu 10,41 km². Najvyšší bod je položený 367 m n. m. a najnižší bod 230 m n. m.

Obyvateľstvo

Počet obyvateľov obce je 285 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Générargues

Poloha

Obec má rozlohu 10,24 km². Najvyšší bod je položený 420 m n. m. a najnižší bod 128 m n. m.

Obyvateľstvo

Počet obyvateľov obce je 711 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Longueil-Sainte-Marie

Poloha

Obec má rozlohu 17 km². Najvyšší bod je položený 129 m n. m. a najnižší bod 28 m n. m.

Obyvateľstvo

Počet obyvateľov obce je 1 702 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thoas (syn Ikaria)

Thoas (iné názvy: Thoás, Toas, Toás; (starogr. Θόας – Thoas/iný prepis: Thoás; lat. Thoas) je v gréckej mytológii syn Ikaria zo Sparty a najády Periboie.
Thoas syn Ikaria mal štyroch bratov, Damasippa, Imeusima, Aléta, Perilaa a sestru Penelopu, ktorá sa stala manželkou Laertovho syna Odyssea. Odyseus dostal do vena od jej rodičov Ithaku s priľahlými ostrovmi, kde sa stal kráľom.
Jágerský obvod

Jágerský obvod (maď. Egri kistérség) je bývalá administratívna jednotka v Maďarsku v Hevešskej župe. Jeho sídlom bolo mesto Jáger.
Joncreuil

Poloha

Obec má rozlohu 10,55 km². Najvyšší bod je položený 139 m n. m. a najnižší bod 122 m n. m.

Obyvateľstvo

Počet obyvateľov obce je 85 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
H-II Transfer Vehicle

H-II Transfer Vehicle (skr. HTV), nazývaná aj Kounotori (biely bocian) je japonská nepilotovaná nákladná kozmická loď určená k doprave nákladu na Medzinárodnú vesmírnu stanicu.

Opis a konštrukcia

Kozmická agentúra JAXA začala s vývinom lode už na začiatku 90. rokov, pričom prvý štart sa mal pôvodne uskutočniť už v roku 2001, nakoniec sa tak stalo až v roku 2009. Loď HTV je na obežnú dráhu vynášaná nosnou raketou H-IIB (od ktorej je odvodený aj názov lode), ktorá je v súčasnosti najsilnejším japonským nosičom a ktorá štartuje z kozmodrómu Tanegašima.
HTV je valcovitej konštrukcie a je dlhá takmer 10 metrov, priemer má 4,4 metra, jej celková hmotnosť bez nákladu je 10,5 tony. Skladá sa zo štyroch častí; pretlakovej nákladnej sekcie (na konci ktorej je umiestnený pasívny stykovací uzol pre spojenie s ISS), otvorenej nákladnej sekcie, sekcie avioniky a motorovej sekcie. Pretlaková nákladná sekcia má dĺžku 3,14 metra, vnútorný objem 14 m3 a umožňuje prepravovať až 5200 kg nákladu. Otvorená sekcia je dlhá 3,5 metra a na boku má otvor umožňujúci vyzdvihnutie nákladu staničným manipulátorom, dokáže prepraviť 1500 kg. Sekcia avioniky obsahuje väčšinu elektroniky vrátane riadiaceho a komunikačného systému lode. Motorová sekcia obsahuje nádrže s pohonnými látkami pre 4 hlavné manévrovacie motory (nachádzajúce sa na spodnom dne motorovej sekcie) a celkom 28 stabilizačných a orientačných motorčekov. Na bočných stenách lode je rozmiestnených celkovo 57 fotovoltaických článkov dodávajúcich lodi energiu počas preletu k ISS. 
Hlavným účelom lode je dodávka nákladu na ISS a likvidácia nepotrebného odpadu v horných vrstvách atmosféry po odlete zo stanice. HTV sa nedokáže spojiť priamo so stanicou autonómne, iba sa k nej priblíži na vzdialenosť niekoľko metrov a následne je zachytená a pripevnená k ISS staničným manipulátorom MSS. Po skončení misie na ISS je HTV navedená do hustých vrstiev atmosféry nad južným Pacifikom.
Treschenu-Creyers

Poloha

Obec má rozlohu 82,04 km². Najvyšší bod je položený 1 968 m n. m. a najnižší bod 584 m n. m.

Obyvateľstvo

Počet obyvateľov obce je 133 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Genest-Saint-Isle

Poloha

Obec má rozlohu 18,59 km². Najvyšší bod je položený 166 m n. m. a najnižší bod 82 m n. m.

Obyvateľstvo

Počet obyvateľov obce je 2 024 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saurier

Poloha

Obec má rozlohu 8,36 km². Najvyšší bod je položený 925 m n. m. a najnižší bod 529 m n. m.

Obyvateľstvo

Počet obyvateľov obce je 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sociálna skupina

Sociálna skupina je sociálny útvar, tvorený určitým počtom osôb, ktoré sú voči sebe vo viac
alebo menej vymedzených pozíciách a roliach. Má vlastný systém hodnôt a noriem, ktoré upravujú správanie sa jej členov aspoň v záležitostiach pre skupinu významných. Obraz sociálnej skupiny závisí od kategórií intervenujúcich v ich reflexii. Osobitný záujem o výskum sociálnych skupín má najmä sociológia a sociálna psychológia.
Frederik V. (Dánsko)

Životopis

Frederik bol syn kráľa Kristiána VI. a Žofie Magdalény Brandenburskej. Vyrastal v prísne náboženskom domove; napriek (alebo kvôli) tejto výchove bol jeho charakter neviazaný až spustnutý (hovorí sa o jeho sadizme). Frederik sa obklopoval ženami a navštevoval kodanské krčmy a nevestince a jeho hlboko nábožensky založený otec uvažoval o tom, že ho vyhlási za nespôsobilého stať sa jeho nástupcom na tróne.

Nástup na trón a vláda

Frederik sa stal kráľom Dánska a Nórska v roku 1746 po smrti Kristiána VI.
Jeho kráľovská moc bola obmedzená. Bol poznačený svojim alkoholizmom, obklopil sa však schopnými ministrami, ktorí boli v pozadí väčšiny jeho počinov, ako napr. Adam Gottlob Moltke, Johann Hartwig Ernst von Bernstorff a H. C. Schimmelmann. Tí zabránili zatiahnutiu Dánska do vojen, bežných v Európe tej doby. Krajina si udržala neutralitu dokonca aj v Sedemročnej vojne (1756 – 1763) napriek blízkosti bojujúcich strán Švédska a Ruska. Napriek svojmu alkoholizmu a rozmarnému charakteru sa kráľ tešil u svojich poddaných veľkej obľube. Umenie i veda mali priaznivé podmienky, Frederik sa zaoberal ich reformovaním podľa hesiel osvietenstva; založil Frederikovu nemocnicu (Frederiks Hospital) a Kráľovskú dánsku akadémiu umení (Det Kongelige Danske Kunstakademi) v Kodani - jej oficiálne otvorenie sa konalo 31. marca 1754, v deň Frederikových 31. narodenín. Rozvíjalo sa divadlo, v dobe Kristiána VI. značne obmedzované, vzniklo Kráľovské vzdelávacie stredisko (škola remesiel). Na pamiatku tristoročného výročia nástupu rodu Oldenburgovcov na dánsky a nórsky trón vyrástla v Kodani štvrť Frederikstaden v centre s palácom Amalienborg; uprostred nádvoria paláca bola v roku 1771 umiestnená Frederikova jazdecká socha. 
Obchod zažíval dobu rozvoja a expanzie, vznikal priemysel. Prvou industriálnou aktivitou veľkého významu v Dánsku bola výroba strelného prachu a odlievanie diel vo Frederiksværk. Požiadavku poľnohospodárskych reforiem minister Moltke vypočul a poľnohospodári sa tak na ekonomickom rozvoji nezúčastnili.
Proces zavádzania osvietenských ideí pokračoval ďalej aj po predčasnej Frederikovej smrti.

Smrť

Kráľ zomrel predčasne necelé tri mesiace pred svojimi 43. narodeninami po dvadsiatich rokoch vlády. Jeho posledné slová boli: "je pre mňa veľkou útechou v mojich posledných okamihoch, že som nikdy zámerne nikomu neublížil a že neľpela jediná kvapka krvi na mojich rukách."
Pochovaný je v katedrále v Roskilde, v mieste posledného odpočinku dánskych kráľov.
La Grange (Doubs)

Poloha

Obec má rozlohu 6,16 km². Najvyšší bod je položený 843 m n. m. a najnižší bod 670 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätého Vavrinca (Zliechov)

História

Kostol bol postavený v roku 1480 pravdepodobne na mieste kaplnky sv. Vavrinca. Pôvodne bol postavený v gotickom slohu, ale neskôr bol klasicisticky prestavaný. Pôvodné gotické murivo sa zachovalo vo veži a v obvodových múroch.
Zariadenie interiéru pochádza z konca 18. storočia – v roku 1787 bol totiž kostol reštaurovaný. V roku 1870 bola strecha nanovo pokrytá dreveným šindľom. Pôvodne tu bola neskorogotická socha Madony z obdobia okolo roku 1500. V roku 1980 však bola aj so  sochami štyroch evanjelistov vo výklenkoch drevenej kazateľnice ukradnutá.
V kostοle je umiestnený zvon z roku 1588.

Legenda

Spomína sa aj legenda o vzniku kostola – podľa nej sa totiž počas stavby materiál na stvabu kostola v noci premiestnil z časti „na Viskupovej“ na súčasné miesto. Podľa inej verzie sa premiestňoval iba materiál, a tak si ľudia uvedomili, že majú kostol postaviť na inom mieste.

Súčasnosť

Kostol je farský kostolom farnosti Zliechov, farárom je Milan Kozák. Svätý Vavrinec je patrónom obce a je zobrazený aj na obecnom znaku.
ISO 3166-2:GR

Kódy ISO 3166-2 pre Grécko identifikujú 51 prefektúr a 1 autonómny región. Prvá časť (GR) je medzinárodný kód pre Grécko, druhá časť pozostáva z dvoch čísel identifikujúcich prefektúru.

Zoznam kódov

GR-01 Aitoloakarnanía
GR-03 Vioitía
GR-04 Évia
GR-05 Evritania
GR-06 Fthiótida
GR-07 Fokída
GR-11 Argolida
GR-12 Arkadía
GR-13 Achaia
GR-14 Ileia
GR-15 Korinthía
GR-16 Lakonia
GR-17 Messinia
GR-21 Zákynthos 
GR-22 Korfu 
GR-23 Kefallonia 
GR-24 Lefkáda 
GR-31 Arta
GR-32 Thesprotia
GR-33 Ioánnina
GR-34 Preveza
GR-41 Karditsa
GR-42 Lárisa
GR-43 Magnisia
GR-44 Trikala
GR-51 Grevena
GR-52 Drama
GR-53 Imathia
GR-54 Soluň (Thessaloniki)
GR-55 Kavala
GR-56 Kastoria
GR-57 Kilkis
GR-58 Kozani
GR-59 Pella
GR-61 Pieria
GR-62 Serres
GR-63 Florina
GR-64 Chalkidikí 
GR-69 autonomný región hora Athos
GR-71 Evros
GR-72 Xanthi
GR-73 Rodopi
GR-81 Dodekánisa
GR-82 Kykládes
GR-83 Lesbos
GR-84 Samos
GR-85 Chios 
GR-91 Irakleio
GR-92 Lasithi 
GR-93 Rethymno
GR-94 Chania
GR-A1 Attika (Atény)
Crisenoy

Poloha

Obec má rozlohu 12,87 km². Najvyšší bod je položený 98 m n. m. a najnižší bod 85 m n. m.

Obyvateľstvo

Počet obyvateľov obce je 629 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kobylisy (stanica pražského metra)

Charakteristika stanice

Kobylisy sú prvou razenou stanicou na linke C a dokonca prvú razenou jednolodnou stanicou v sieti pražského metra. To znamená, že nástupištia sa nachádzajú vo veľkom tubuse. Z neho vedú dva výstupy: východný ku rovnomennej zastávke (do roku 2004 s názvom Střelničná) do povrchového vestibulu, kde sa nachádza malé obchodné centrum a západný, ktorý vedie na Kobyliské námestie, výstup tu vedie do podzemného vestibulu pod námestím. Obidva výstupy vedú eskalátorovými tunelmi. V každom eskalátorovom tuneli sú tri ramená pohyblivých schodov. Stanica je navyše vybavená bezbariérovým prístupom. Výťah začína pri dolnom konci východného eskalátorového tunela a na povrch ústi v Střelničnej ulici v blízkosti zastávok autobusov. Medzistaničný úsek Nádraží Holešovice - Kobylisy je od roku 2004 najdlhší. Nahradil tak úsek Smíchovské nádraží - Radlická.
Destiny’s Child

1998: Destiny's Child

Album Destiny's Child bol prvým štúdiovým albumom skupiny. Nahrávaciu zmluvu poskitli Columbia Records v roku 1997, keď šokovali producentov svojimi harmonickými vokálmi. Už v roku 1997 začali nahrávať prvý singel k albumu "No No No". Popri nahrávaní stretli hudobného producenta a umelca Wyclefa Jeana, ktorý im poskytol novú inštrumnetálnu verziu projektu "No No No" a tak vďaka nemu nahrali ďalšiu časť singlu "No No No (Part II.)". Singel "No No No" sa vyšplhal na prvé miesta hitparád a oslavoval úspech po celej Amerike a časti Európy. Neskôr vyšiel ich debutový album pomenovaný po názve skupiny - Destiny's Child. Album sa rýchlo rozšíril a predalo sa ho vyše 3 miliónov v druhom polroku. ďalší singel "With Me" nemal až taký úspech ako ten predošlý a vyšplhal sa na 56. miesto v hitparádach.
Neskôr, začiatkom roka 1999 stretli producenta Timbalanda, ktorý s nimi spolupracoval na ďalšiom single. Singel "Get On The Bus" bol venovaný soundtracku "Prečo sa blázni milujú?" a dostal sa na 2. miesto v hitparádach. Na choreografii spolupracovali so speváčkou Aaliyah. Po megaúspechu začali pracovať na ďalšom albume

1999: The Writing's On The Wall & Problémy

V roku 1999 začali pracovať na svojom druhom albume The Writing's On The Wall. Beyoncé sa tu už prezentovala ako autorka niektorých textov piesní ako napríklad "Bug a Boo", alebo "Say My Name". Prvým singlom, ktorý reprezentoval album bol "Bills Bills Bills", ktorý bol už v prvom týždni na 1. mieste a bol nominovaný pre cenu Gramy Awards. Neskôr natočili ďalší klip, tektokrát k piesni "Bug a Boo", ktorá neslávila síce taký úspech ako predošlí singel, ale dostala sa na 5. miesto hitparád. 
Počas úspechu druhého albumu sa začali šíriť informácie o nadradzovaní Beyoncé Knowles nad ostatné členky skupiny pre dôvod, že Mathew Knowles, ktorý bol manažérom skupiny bol zároveň otcom Beyoncé. LeToya a LaTavia mali záujem podpísal novú nahrávaciu zmluvu s Ludacrisom a cítili sa oklamané manažérom skupiny. Tým začali spory medzi Beyoncé, Kelly a LaTaviou a Letoyou. Veľký poprask nastal vtedy, keď Mathew Knowles vyškrtol LeToyu a LaTaviu z projektu na nový videoklip "Say My Name" a nahradil ich bez upozornenia.
Začiatkom roka 2000 sa zostava skupiny zmenila. LeToya a LaTavia už neboli členkami skupiny a boli nahradené Farrah Franklin a Michelle Williams. Farrah Franklin sa tiež podielala na natáčaní videoklipu "Bills Bills Bills". Videoklip "Say My Name" sa odohral prvýkrát na BET Music a šokoval LeToyu a LaTaviu, ktoré nevedeli o natáčaní a ani o vyradení zo skupiny. V tejto veci sa začal súdny proces za porušenie autorských práv a podvode. Medzitým sa singel "Say My Name" stal najpredávanejším singlom vôbec a získal aj cenu Gramy Awards. ďalším Singlom skupiny bol "Jumpin' Jumpin'", ktorý sa stal tiež megahitom skupiny. Tento singel bol posledným singlom členky skupiny Farrah Franklin, pretože ju tiež z projektu vyškrtli a zostali pracovať ako trio.
Les Moëres (Nord)

Poloha

Obec má rozlohu 19,46 km². Najvyšší bod je položený 2 m n. m. a najnižší bod 0 m n. m.

Obyvateľstvo

Počet obyvateľov obce je 753 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Betschdorf

Poloha

Obec má rozlohu 28,11 km². Najvyšší bod je položený 210 m n. m. a najnižší bod 114 m n. m.

Obyvateľstvo

Počet obyvateľov obce je 4 072 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Allemant (Aisne)

Polohopis

Allemant má rozlohu 5,13 km². Najvyšší bod je položený 171 m n. m. a najnižší bod 83 m n. m.

Obyvateľstvo

Allemant má 183 obyvateľov (2009).
Graf vývoja obyvateľstva:
Zdroje: INSEE
Champagne-sur-Oise

Poloha

Obec má rozlohu 9,45 km². Najvyšší bod je položený 176 m n. m. a najnižší bod 23 m n. m.

Obyvateľstvo

Počet obyvateľov obce je 4 628 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pont de Grenelle

Pont de Grenelle (Grenellský most) je cestný most cez rieku Seinu v Paríži. Prechádza cez južný okraj ostrova Cygnes a spája 16. obvod na pravom brehu a 15. obvod na ľavom. Most bol pomenovaný podľa bývalej obce Grenelle pripojenej k Paríži v roku 1860, ktorá sa stala súčasťou 15. obvodu.

Dejiny

Prvý most Grenelle bol postavený v roku 1827 z dreva na murovaných pilieroch. Mal šesť oblúkov. Tento most sa však zrútil v rocku 1873 a tak bolo o rok neskôr rozhodnuté o postavení nového železného mosta na pôvodných pilieroch. V roku 1961 bolo rozhodnuté most rekonštruovať. Starý most bol zbúraný a nahradený súčasnou stavbou v rokoch 1966 – 1968.

Architektúra

Oceľový most je tvorený dvomi hlavnými oblúkmi s rozpätím 85 metrov, ktoré sa klenú cez ramená rieky, 20 m dlhým oblúkom na ostrove Cygnes a 15 metrovým oblúkom na každej strane nábrežia. Celková dĺžka mosta je 220 metrov a šírka 30 metrov (22 metrov vozovka a 4 metre pre každý chodník).
Mechanický pohyb

Vzťažná sústava

Pohyb každého telesa vo fyzike vždy opisujeme vzhľadom na iné teleso, ktoré nazývame vzťažné teleso (referenčné teleso). Aby sa dal pohyb matematicky opísať, je nutné so vzťažným telesom spojiť aj sústavu súradníc a stanoviť spôsob merania času v tejto sústave. Výsledok tohto spojenia, teda vzťažné teleso spojené so sústavou súradníc a dohodnutým spôsobom merania času, nazývame vzťažná sústava (referenčná sústava). Keďže pohyb závisí od voľby vzťažného telesa, hovoríme, že pohyb je vždy relatívny.

Zjednodušenia analýzy

Na úplný opis mechanického pohybu telesa by bolo potrebné sledovať zmenu polohy (typicky zmenu súradníc) úplne všetkých častí telesa. To je ale často príliš zložité a/alebo nepotrebné. Na opis mechanického pohybu telies sa teda často používajú rôzne zjednodušenia (fyzikálne modely). Najjednoduchší model je nahradiť reálne teleso tzv. hmotným bodom (čiže úplne zanedbať rozmery daného telesa). Trochu zložitejší postup je nahradiť reálne teleso sústavou hmotných bodov. Ešte náročnejšie je nahradiť reálne teleso dokonale tuhým telesom (čiže zanedbať len deformovateľnosť daného telesa). Iná forma zjednodušenia je tzv. štatistická mechanika.

Základné pojmy

Základné pojmy pri analýze mechanického pohybu sú uvedené v článku mechanika.

Nezávislosť pohybov a rozklad pohybu

Tzv. princíp nezávislosti pohybov hovorí, že ak teleso vykonáva viacero pohybov súčasne, prebieha každý z týchto pohybov tak, ako keby prebiehal len on sám, a polohové vektory, rýchlosti a zrýchlenia týchto pohybov sa vektorovo sčítajú (tzv. superpozícia pohybov). Tento princíp umožňuje matematicky rozložiť nejaký pohyb (tzv. zložený pohyb) na viacero jednoduchších súčasných pohybov pomocou princípov sčítania vektorov (tzv. rozklad pohybu). Napríklad krivočiary pohyb hmotného bodu možno rozložiť na tri súčasné priamočiare pohyby v smere súradnicových osí súradnicovej sústavy.
Pozri aj kapitolu Skladanie vektorov rýchlostí v článku rýchlosť (fyzikálna veličina).
Les Allues

Poloha

Obec má rozlohu 85,99 km². Najvyšší bod je položený 3 564 m n. m. a najnižší bod 680 m n. m.

Obyvateľstvo

Počet obyvateľov obce je 1 854 (2009).
Nasledujúci graf zobrazuje vývoj počtu obyvateľov v obci.
Zdroje: INSEE